[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000001", "text": "yn hanfodol I\u2019r safle weithio"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000007", "text": "Mae Llyfrgell Pwllheli wedi ail-agor yn ddiweddar yn dilyn buddsoddiad sylweddol o dros \u00a3900,000 er mwyn uwchraddio\u2019r llyfrgell, yn ogystal a\u0302 chyfleusterau theatr a sinema yn adeilad Neuadd Dwyfor yn y dref."}, {"text_idx": "#000008", "text": "Fel rhan o\u2019r gwaith adnewyddu, mae dodrefn a silffoedd newydd sbon wedi\u2019u gosod gan gynnwys ardal benodedig atyniadol i blant fydd yn cynnal sesiynau amser stori a rhigymau babanod rheolaidd i blant."}, {"text_idx": "#000009", "text": "Mae\u2019r llyfrgell hefyd yn symud i oriau agor estynedig, gyda defnyddwyr yn gallu cael mynediad at lyfrau llyfrgell a chyfrifiaduron drwy hunan-wasanaeth, a bydd y bar coffi yn weithredol yn ystod prynhawniau unwaith y bydd rhaglen ffilm yn ei lle."}, {"text_idx": "#000010", "text": "Gall defnyddwyr llyfrgell hefyd elwa o\u2019r cyfleuster toiled hygyrch ar y llawr gwaelod yn ogystal a\u0302\u2019r fynedfa sydd wedi cael ei dylunio i fod yn ofod ar gyfer ymlacio a chymdeithasu. Gellir llogi\u2019r llyfrgell gyda\u2019r nos os yw grw\u0302p neu gymdeithas eisiau hurio\u2019r gofod ar gyfer cyfarfodydd, a chan fod y silffoedd ar olwynion bydd modd gwneud lle yn hawdd i grwpiau."}, {"text_idx": "#000012", "text": "\u201cRydym yn hynod ddiolchgar am y buddsoddiad sylweddol yma sydd yn sicrhau y byddwn yn gallu cynnig gwasanaeth a chyfleusterau o safon i\u2019n defnyddwyr yn ogystal a datblygu rhaglen newydd o weithgareddau i blant a theuluoedd, ac i oedolion o gwmpas llyfrau a darllen."}, {"text_idx": "#000013", "text": "\u201cEdrychwn ymlaen hefyd at gydweithio gyda\u2019r Theatr/Sinema yn Neuadd Dwyfor ar brosiectau ar y cyd a fydd yn gwneud y mwyaf o\u2019r gofod braf sydd ar gael yma ac yn sicrhau fod Neuadd Dwyfor yn ganolbwynt bywiog i fywyd diwylliannol yn ardal Lly\u0302n.\u201d"}, {"text_idx": "#000014", "text": "Gall defnyddwyr hefyd archebu llyfrau i\u2019w casglu yn y Llyfrgell ym Mhwllheli. Bydd angen rhif eich cerdyn llyfrgell a PIN. Am fanylion cyswllt ewch i wefan Llyfrgelloedd Gwynedd neu cysylltwch a\u0302\u2019r llyfrgell yn uniongyrchol ar e-bost LlPwllheli@gwynedd.llyw.cymru neu drwy ffonio\u2019r ti\u0302m ar 01758 612089."}]